

**LIETUVOS RESPUBLIKOS ŪKIO MINISTRAS**

**ĮSAKYMAS**

dėl lietuvos respublikos ūkio ministro 2016 m. lapkričio 16 d. įsakymo nr. 4-717 „dėl 2014–2020 metų europos sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės
Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ projektų finansavimo sąlygų aprašo patvirtinimo“ pakeitimo

2017 m. liepos d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės
Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. lapkričio 16 d. įsakymu Nr. 4-717 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės
Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ projektų finansavimo sąlygų aprašo patvirtinimo“:

1. Pakeičiu 4.1 papunktį ir jį išdėstau taip:

„4.1. **Darbo vieta** – vieta, kurioje vykdomi praktiniai mokymai, suteikiantys darbuotojui
(-ams) konkrečioje darbo vietoje reikalingų kompetencijų.“

2. Pakeičiu 9 punktą ir jį išdėstau taip:

„9. Pagal Aprašą numatoma skelbti keturis kvietimus teikti paraiškas: pagal pirmąjį kvietimą teikti paraiškas numatoma skirti iki 2 663 132 Eur (dviejų milijonų šešių šimtų šešiasdešimt trijų tūkstančių šimto trisdešimt dviejų eurų) Aprašo 11.2 papunktyje nurodytai veiklai finansuoti, pagal antrąjį – iki 2 780 810 Eur (dviejų milijonų septynių šimtų aštuoniasdešimt tūkstančių aštuonių šimtų dešimt eurų) Aprašo 11.1 papunktyje nurodytai veiklai finansuoti, pagal trečiąjį – iki 2 780 809 Eur (dviejų milijonų septynių šimtų aštuoniasdešimt tūkstančių aštuonių šimtų devynių eurų), iš jų iki
1 390 404 Eur (vieno milijono trijų šimtų devyniasdešimt tūkstančių keturių šimtų keturių eurų) Aprašo 11.1 papunktyje nurodytai veiklai finansuoti ir iki 1 390 405 Eur (vieno milijono trijų šimtų devyniasdešimt tūkstančių keturių šimtų penkių eurų) Aprašo 11.2 papunktyje nurodytai veiklai finansuoti, pagal ketvirtąjį – iki 2 780 810 Eur (dviejų milijonų septynių šimtų aštuoniasdešimt tūkstančių aštuonių šimtų dešimt eurų), iš jų iki 1 390 405 Eur (vieno milijono trijų šimtų devyniasdešimt tūkstančių keturių šimtų penkių eurų) Aprašo 11.1 papunktyje nurodytai veiklai finansuoti ir iki 1 390 405 Eur (vieno milijono trijų šimtų devyniasdešimt tūkstančių keturių šimtų penkių eurų) Aprašo 11.2 papunktyje nurodytai veiklai finansuoti.“

3. Pakeičiu 12 punktą ir jį išdėstau taip:

„12. Pagal Apraše nurodytas remiamas veiklas pirmąjį kvietimą teikti paraiškas numatoma paskelbti 2016 metų IV ketvirtį, antrąjį – 2017 metų IV ketvirtį, trečiąjį – 2018 metų IV ketvirtį, ketvirtąjį – 2019 metų III ketvirtį. Informacija apie planuojamus skelbti kvietimus taip pat pateikiama kvietimų teikti paraiškas skelbimo, projektų sąrašų ir finansavimo sutarčių plane, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt).“

4. Pakeičiu 19 punktą ir jį išdėstau taip:

„19. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2016 m. birželio 16 d. nutarimu Nr. 44P-16.1 (18) ir 2017 m. birželio 15 d. nutarimu Nr. 44P-3.1 (25):

19.1. projektas prisideda prie Investicijų skatinimo ir pramonės plėtros 2014–2020 metų programos, patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 „Dėl Investicijų skatinimo ir pramonės plėtros 2014–2020 metų programos patvirtinimo“ (toliau – Investicijų skatinimo ir pramonės plėtros programa), trečiojo tikslo „Aprūpinti Lietuvos verslą konkurencingais žmogiškaisiais ištekliais“ pirmojo uždavinio „Didinti studijų ir profesinio mokymo atitiktį darbo rinkos poreikiams“ įgyvendinimo (vertinama, ar projektas prisideda prie Investicijų skatinimo ir pramonės plėtros programos trečiojo tikslo „Aprūpinti verslą konkurencingais žmogiškaisiais ištekliais“ pirmojo uždavinio „Didinti studijų ir profesinio mokymo atitiktį darbo rinkos poreikiams“ įgyvendinimo. Bus vertinamas projekto veiklų atitikimas siekiant šių Investicijų skatinimo ir pramonės plėtros programos trečiojo tikslo pirmojo uždavinio nuostatų įgyvendinimo: „Kad studijos ir profesinis mokymas atitiktų darbo rinkos poreikius, būtina užtikrinti mokymo programų pasiūlą, kuri atitiktų nuolat kintančius verslo poreikius ir darbo rinkos pasaulines tendencijas, – sukurti operatyvaus mokymo įstaigų reagavimo į nuolat kintančią padėtį darbo rinkoje mechanizmus, leidžiančius kuo greičiau pritaikyti darbo jėgą prie nuolat kintančių verslo poreikių ir pažangiųjų technologijų“; „Ne mažiau svarbu plėtoti tęstinio profesinio mokymo grandį, skirtą darbo rinkos poreikiams operatyviai tenkinti ir ūkio žmogiškųjų išteklių kompetencijai sparčiai tobulinti ar žmogiškiesiems ištekliams perkvalifikuoti. Beveik visos profesinio mokymo įstaigos orientuotos į pirminį profesinį mokymą, tačiau profesinio mokymo paklausa kinta – didėja tęstinio profesinio mokymosi paklausa. Nėra veikiančių finansinių mechanizmų, skatinančių tęstinį profesinį mokymą ir žmogiškųjų išteklių konkurencingumo užtikrinimą. Kadangi tęstinio mokymosi poreikis ūkyje didėja, būtų tikslinga didinti dirbančių asmenų konkurencingumą ir teikti suaugusiųjų tęstinio profesinio mokymo paslaugas“; „Siekiant geriau pritaikyti mokinio žinias ir įgūdžius konkrečiai darbo vietai, būtina plėtoti praktines mokymo formas darbo vietoje, taip pat pameistrystę. Nors pameistrystės mokymo forma įteisinta Lietuvos Respublikos profesinio mokymo įstatyme, tačiau iš tiesų ji neveikia, nes netobuli įstatymo įgyvendinamieji teisės aktai. Darbdaviai neskatinami mokyti pameistrių – nėra mokestinių lengvatų, kurios, pavyzdžiui, leistų įmonėms mažinti pelno mokestį pagal jų investicijas į pameistrių mokymo procesą. Būtina šviesti įmones, supažindinti jas su šia mokymo forma ir jos nauda. Tikslinga sudaryti galimybes operatyviai rengti neformaliojo švietimo programas, reikalingas darbdaviams ir atitinkančias jų poreikius“);

19.2. pareiškėjo ir partnerio (kai partneris yra privatusis juridinis asmuo) bendroje pardavimo struktūroje ne mažiau kaip 50 procentų sudaro paties pareiškėjo ir paties partnerio (kai partneris yra privatusis juridinis asmuo) pagamintos produkcijos pardavimai (vertinama, ar pareiškėjas ir partneris (kai partneris yra privatusis juridinis asmuo) yra įmonė, kuri pati gamina produkciją (teikia paslaugas), t. y. bendrų pardavimų struktūroje ne mažiau kaip 50 procentų turi sudaryti paties pareiškėjo ir paties partnerio (kai partneris yra privatusis juridinis asmuo) pagamintos produkcijos pardavimai, vertinant pagal paskutinių finansinių metų patvirtintus finansinių ataskaitų rinkinius). Kriterijus nebus taikomas antrojo kvietimo teikti paraiškas metu;

19.3 pareiškėjas ir partneris (kai partneris yra privatusis juridinis asmuo) yra įmonė, kiekviena veikianti ne trumpiau kaip vienerius metus ir kurių kiekvienos vidutinės metinės pajamos per trejus finansinius metus iki paraiškos pateikimo arba pajamos per laikotarpį nuo įmonės įregistravimo dienos (jeigu įmonė vykdė veiklą mažiau nei trejus finansinius metus) yra ne mažesnės kaip 50 000 Eur (penkiasdešimt tūkstančių eurų) (vertinama, ar pareiškėjas ir partneris (privatusis juridinis asmuo) yra įmonė, kuri turi pakankamai patirties įgyvendinti projekte numatytas veiklas. Pakankamai patirties turinčia įmone laikoma įmonė, kuri veikia ne trumpiau kaip vienerius metus ir yra finansiškai pajėgi, t. y. kurios vidutinės metinės pajamos pagal pastarųjų trejų finansinių metų iki paraiškos pateikimo arba per laiką nuo įmonės įregistravimo dienos (jeigu įmonė vykdė veiklą mažiau nei trejus finansinius metus) patvirtintus finansinių ataskaitų rinkinius yra ne mažesnės kaip 50 000 Eur (penkiasdešimt tūkstančių eurų). Šis projektų atrankos kriterijus taikomas tik projekto vertinimo metu);

19.4. ne mažiau kaip 70 procentų mokymų laiko turi būti skirta praktiniams mokymams (netaikoma, jei formalaus mokymo programoje ar jos modulyje praktinio ir teorinio mokymo santykis yra kitoks) (vertinama, ar projekte numatyta, kad ne mažiau kaip 70 procentų mokymų laiko bus skirta praktiniams mokymams. Kriterijus netaikomas, jei formalaus mokymo programoje ar jos modulyje praktinio ir teorinio mokymo santykis yra mažesnis nei 70 procentų);

19.5. Ne mažiau kaip 70 proc. pareiškėjo ir partnerio (kai partneris yra privatusis juridinis asmuo) pajamų sudaro pajamos, gaunamos iš veiklų, kurios priskiriamos Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.), C sekcijai (vertinama, ar pareiškėjo ir partnerio (kai partneris yra privatusis juridinis asmuo) pajamos, gaunamos iš veiklų, kurios priskiriamos EVRK 2 red. C sekcijai, sudaro ne mažiau kaip 70 proc. visų pareiškėjo ir partnerio (kai partneris yra privatusis juridinis asmuo) pajamų, vertinant pagal paskutinių finansinių metų patvirtintos finansinės atskaitomybės dokumentus. Kriterijus bus taikomas antrojo kvietimo teikti paraiškas metu. Šis projektų atrankos kriterijus taikomas tik projekto vertinimo metu;

19.6. projekto partneris (verslo asociacija) veikia ne mažiau nei 5 metus ir vienija ne mažiau nei 20 nuolatinę ūkinę komercinę veiklą vykdančių juridinių asmenų (vertinama, ar projekto partneris (verslo asociacija) turi ne mažiau nei 5 metų veiklos patirtį ir vienija ne mažiau nei 20 nuolatinę ūkinę komercinę veiklą vykdančių juridinių asmenų). Kriterijus taikomas įmonių darbuotojų mokymams darbo vietoje, skirtiems kvalifikacijai tobulinti. Šis projektų atrankos kriterijus taikomas tik projekto vertinimo metu.“

5. Pakeičiu 37.3 papunktį ir jį išdėstau taip:

„37.3. jei valstybės pagalba teikiama jūrų transporto sektoriuje, jai taikomas Aprašo 1 lentelėje nustatytas intensyvumas.

1 lentelė. Projekto finansuojamoji dalis.

|  |  |  |  |
| --- | --- | --- | --- |
| Eil. Nr. | Pareiškėjo / partnerio statusas | Finansuojamoji dalis | Finansuojamoji dalis (neįgaliesiems mokomiems asmenims) |
| 1. | Labai maža ir maža įmonė | iki 70 proc. | iki 70 proc. |
| 2. | Vidutinė įmonė | iki 60 proc. | iki 70 proc. |
| 3. | Didelė įmonė | iki 50 proc. | iki 60 proc.“ |

6. Pakeičiu 39 punktą ir jį išdėstau taip:

„39. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 2 lentelėje.

2 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų kategorijos Nr.  | Išlaidų kategorijos pavadinimas | Reikalavimai ir paaiškinimai |
|  | Žemė | Netinkama finansuoti |
|  | Nekilnojamasis turtas | Netinkama finansuoti |
|  | Statyba, rekonstravimas, remontas ir kiti darbai | Netinkama finansuoti |
|  | Įranga, įrenginiai ir kitas turtas | Netinkama finansuoti |
|  | Projekto vykdymas | Tinkamomis finansuoti išlaidomis yra laikomos:* 1. mokytojų darbo užmokesčio išlaidos, kai mokama už valandas, kurias mokytojai dalyvauja mokyme (moko). Šios išlaidos yra tinkamos finansuoti tik tais atvejais, jei pareiškėjas ir (arba) partneris (kai partneris yra privatusis juridinis asmuo) pats vykdo Aprašo 11 punkte nurodytas ir atitinkamai suplanuotas projekto mokymo veiklas;
	2. mokytojų tiesiogiai su projektu susijusios kelionių Lietuvos Respublikoje išlaidos;
	3. mokomų asmenų tiesiogiai su projektu susijusios kelionių Lietuvos Respublikoje išlaidos;
	4. išlaidos tiesiogiai su projektu susijusioms medžiagoms ir reikmenims, kurie priskiriami trumpalaikiam turtui, įsigyti. Šios išlaidos yra tinkamos finansuoti tik tais atvejais, jei pareiškėjas pats vykdo Aprašo 11 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų;
	5. projekto vykdytojui ar partneriui priklausančio ilgalaikio turto nusidėvėjimo (amortizacijos) sąnaudos, kiek jis nusidėvėjo naudojamas vien mokymo projektui, išlaidos;
	6. mokomų asmenų būtinos apgyvendinimo išlaidos;
	7. išlaidos mokomiems darbuotojams už darbo laiko valandas, kurias mokomi darbuotojai dalyvauja mokyme (darbo užmokesčio išlaidos);
	8. su mokymo projektu susijusios konsultacinių paslaugų (mokymo organizavimo ir vykdymo, mokymus baigusių darbuotojų kompetencijų vertinimo) išlaidos. Šios išlaidos yra tinkamos finansuoti tik tais atvejais, kai pareiškėjas perka Aprašo 11 punkte nurodytų ir atitinkamai suplanuotų projekto mokymo veiklų dalį (teorinį mokymą, kuris gali sudaryti ne daugiau nei 30 procentų mokymų laiko, išskyrus atvejus, kai formalaus mokymo programoje ar jos modulyje praktinio ir teorinio mokymo santykis yra didesnis nei 30 procentų).
 |
|  | Informavimas apie projektą  | Netinkama finansuoti.  |
|  | Netiesioginės išlaidos ir kitos išlaidos pagal fiksuotąją projekto išlaidų normą | Netiesioginių projekto išlaidų suma pagal fiksuotąją normą apskaičiuojama vadovaujantis Projektų taisyklių 10 priedu. |

7. Pakeičiu Aprašo 46.5 papunktį ir jį išdėstau taip:

46.5. mokymai, skirti komandos, organizacijos kultūrai formuoti, asmeniniam efektyvumui ugdyti (pvz., konfliktams spręsti, stresui valdyti, bendravimui, motyvavimui, laikui planuoti, emociniam intelektui, lyderystei, pozityviam mąstymui, strateginiam planavimui, komandinio darbo ir komandos formavimo, kūrybiškumo gebėjimams ugdyti ir panašiai), vadovavimo ir finansų valdymo kompetencijoms ugdyti, verslumo ir eksporto mokymai, pardavimo ir klientų aptarnavimo mokymai;“.

8. Pakeičiu 44.3 papunktį ir jį išdėstau taip:

„44.3. asmenims, baigusiems mokymo pameistrystės forma programą, turi būti išduotas pažymėjimas (suteiktą kvalifikaciją patvirtinantis pažymėjimas, formalios programos modulio baigimo pažymėjimas, iš anksto neapibrėžtos formalios programos dalies, neprilygintos moduliui, baigimo pažyma), kuriuo įgytos kompetencijos pripažįstamos kaip profesinė kvalifikacija ar profesinės kvalifikacijos dalis“.

9. Pakeičiu 55.6 papunktį ir jį išdėstau taip:

„55.6. galiojančios bendradarbiavimo sutarties arba jungtinės veiklos (partnerystės) sutarties tarp projekto vykdytojo ir partnerio (-ių) kopiją (jei projektą numatyta įgyvendinti kartu su partneriu (-iais), kuris yra privatusis juridinis asmuo arba verslo asociacija);“.

10. Pakeičiu 2 priedo 2 punktą ir jį išdėstau taip:

|  |  |  |  |  |  |  |  |
| --- | --- | --- | --- | --- | --- | --- | --- |
| „**2. Ne vėliau nei per 10 dienų nuo mokymų pabaigos su ne mažiau kaip 50 procentų pameistrystės forma mokytų darbuotojų bus sudaryta darbo sutartis visam etatui ir ne trumpesniam nei 6 mėnesių laikotarpiui atlikti funkcijoms pagal mokymų metu įgytas kompetencijas.** | *Vertinama, kokią dalį darbuotojų, mokytų pameistrystės forma, pareiškėjas ir partneris (kai partneris yra privatusis juridinis asmuo) ne vėliau kaip per 10 dienų nuo darbuotojų mokymų pabaigos numato įdarbinti pagal darbo sutartį visam etatui ir ne trumpesniam nei 6 mėnesių laikotarpiui atlikti funkcijoms pagal mokymų metu įgytas kompetencijas. Vertinama pagal paraiškoje pateiktą informaciją.**Aukštesnis balas skiriamas projektams, kuriuose planuojamų įdarbinti mokymuose dalyvavusių darbuotojų dalis (ne mažiau kaip 50 procentų) yra didesnė.* *Jei projektu numatoma įdarbinti ne mažiau kaip 50 proc.* *mokymuose dalyvavusių darbuotojų, skiriamas 1 balas.**Jei projektu numatoma įdarbinti 51–60 proc. mokymuose dalyvavusių darbuotojų, skiriami 2 balai.**Jei projektu numatoma įdarbinti 61–70 proc. mokymuose dalyvavusių darbuotojų, skiriami 3 balai.**Jei projektu numatoma įdarbinti 71–80 proc. mokymuose dalyvavusių darbuotojų, skiriami 4 balai.**Jei projektu numatoma įdarbinti ne mažiau kaip 81 proc. darbuotojų, skiriami 5 balai.* | ***5*** |  | ***5***“. |  |  |  |

|  |  |
| --- | --- |
| Ūkio ministras | Mindaugas Sinkevičius |

Parengė

Ūkio ministerijos Europos Sąjungos paramos

koordinavimo departamento

Struktūrinės paramos politikos skyriaus

vyriausiasis specialistas

Martynas Dausinas

2017-02-